इंडिया ने पहली बार तीन मेडल जीते; निशांत, हुसैन और दीपक के मेडल पक्के
Tashkent IBA Men's World Boxing Championships 2023 - भारतीय मुक्केबाज ने ताशंकद में चल रही वर्ल्ड बॉक्सिंग चैंपियनशिप में इतिहास रच दिया है। चैंपियनशिप में बुधवार को भारत के 3 मेडल पक्के हो गए हैं। टूर्नामेंट के इतिहास में ऐसा पहली बार हुआ है जब भारत ने एक सीजन में इतने मेडल अपने नाम किए हैं।
भारतीय मुक्केबाज ने ताशंकद में चल रही वर्ल्ड बॉक्सिंग चैंपियनशिप में इतिहास रच दिया है। चैंपियनशिप में बुधवार को भारत के 3 मेडल पक्के हो गए हैं। टूर्नामेंट के इतिहास में ऐसा पहली बार हुआ है जब भारत ने एक सीजन में इतने मेडल अपने नाम किए हैं।
यहां निशांत देव, मोहम्मद हसमुद्दीन और दीपक भोरिया ने अपनी-अपनी वेट कैटेगरी के क्वार्टर फाइनल मुकाबले जीतते हुए सेमीफाइनल में प्रवेश कर लिया है। टॉप-4 में प्रवेश करते हुए इन तीनों के मेडल पक्के हो गए हैं, क्योंकि बॉक्सिंग में चार खिलाड़ियों को मेडल मिलते हैं। यानी कि एक सांत्वना ब्रॉन्ज मेडल भी दिया जाता है।
तीनों मुक्केबाज अपनी-अपनी सेमीफाइनल बाउट 12 मई को खेलेंगे। यहां बता दें कि चैंपियनशिप में भारत अब तक गोल्ड मेडल नहीं जीत सका है।
अगले ग्राफिक्स में देखिए चैंपियनशिप में भारत के मेडल 
अब जानिए किसने किसे हराया
चैंपियनशिप की 75 KG वेट कैटेगरी के क्वार्टर फाइनल मुकाबले में दीपक भोरिया ने अजरबैजान के उमिद रूस्तामोव को 5-0 से परास्त किया। दीपक चैंपियनशिप में मेडल जीतने वाले 8वें भारतीय मुक्केबाज बने।
दीपक के सेमीफाइनल में प्रवेश करने के थोड़ी देर में मोहम्मद हसमुद्दीन ने चैंपियनशिप के मौजूदा सीजन में भारत का दूसरा मेडल तय किया। उन्होंने 57 KG वेट कैटेगरी में बुल्गारिया के जे डियाज इबनेज को 4-3 से मात दी।
दीपक और हसमुद्दीन के बाद निशांत देव ने 71 KG वेट कैटेगरी में क्यूबा के जॉर्ज कुएलर को 5-0 से परास्त किया।
सचिन-हर्ष पहली बार ले रहे हैं भाग
टीम में 2021 यूथ वर्ल्ड चैंपियन सचिन सिवाच (54 किग्रा) और हर्ष चौधरी (86 किग्रा) पहली बार वर्ल्ड चैंपियनशिप में भाग लेंगे। इनके अलावा सभी बॉक्सरों के पास वर्ल्ड बॉक्सिंग चैंपियनशिप में खेलने का अनुभव है।
अगले ग्राफिक्स में देखिए भारतीय दल...
104 देशों के 640 बॉक्सर ले रहे हैं भाग
ताशकंद में 104 देशों के करीब 640 बॉक्सर भाग ले रहे हैं। इसमें सात डिफेंडिंग वर्ल्ड चैंपियन भी शामिल होंगे, जिनमें फ्रांस के सोफियान ओउमिहा, जापान की टोमोया त्सुबोई और सिवोन्रेट्स ओकाज़ावा, अजरबैजान के लोरेन अल्फोंसो, कजाकिस्तान के सकेन बिबोसिनोव और क्यूबा के योएनलिस हर्नांडेज़ मार्टिनेज और जूलियो ला क्रूज़ शामिल हैं।